**Metodologia de determinare a venitului reglementat și a venitului reglementat corectat**

Metodologia de determinare a venitului reglementat utilizează venitul autorizat.

Metodologie reglementează modalitatea de fundamentare și de stabilire a venitului reglementat și a venitului reglementat corectat.

Venitul reglementat reprezintă venitul aferent unui an al perioadei de reglementare, permis de ANRE unui operator de transport pentru acoperirea costurilor justificate ca fiind necesare desfășurării activității de transport al gazelor naturale.

Venitul reglementat se fundamentează pentru primul an al perioadei de reglementare și se ajustează/corectează în anii următori pe baza formulelor specifice activității de transport al gazelor naturale.

Perioada de reglementare reprezintă intervalul de timp pe parcursul căruia ANRE stabilește venitul reglementat și venitul reglementat corectat pe care un titular de licență este îndreptățit să le realizeze pentru activitatea de transport al gazelor naturale la nivelul acoperirii costurilor permise pentru fiecare an al perioadei de reglementare.

De regulă perioada de reglementare are o durată de 5 ani.

Actuala perioadă de reglementare a început la 1 octombrie 2019.

Prin excepție de la regulă, anul gazier 2024/2025 a fost considerat an de tranzitie, astfel că următoarea perioadă de reglementare, pentru care se vor determina tarifele de transport al gazelor naturale în conformitate cu MPR propusă în prezentul document de consultare, va începe la 01 octombrie 2025.

**Venitul reglementat**

Pentru fiecare an al perioadei de reglementare se determină venitul reglementat care reprezintă venitul recunoscut și permis de ANRE unui titular de licență pentru acoperirea costurilor justificate ca fiind necesare desfășurarea activității de transport al gazelor naturale într-un an al perioadei de reglementare.

Venitul reglementat include costurile operaționale ale titularului de licență, costurile de capital și costurile preluate direct și are următoarea formulă generală:

VR = OPEX + CAPEX+ CPD

unde:

OPEX - costurile operaționale ale titularului de licență, recunoscute de ANRE pentru un an al perioadei de reglementare;  
CPD - costurile preluate direct recunoscute de ANRE pentru un an al perioadei de reglementare;

CAPEX - costurile de capital și rentabilitatea acestuia care se recuperează prin venitul reglementat permis într-un an al perioadei.

**Costurile operaționale (OPEX)**

Costurile operaționale reprezintă cheltuieli de exploatare, deductibile fiscal în limita prevederilor legale în vigoare, al căror nivel și oportunitate pot fi controlate prin decizii de management sau asupra cărora operatorul poate acționa direct pentru creșterea eficienței activității privind prestarea serviciului de transport al gazelor naturale.

Formula generală de calcul a OPEX pentru fiecare an al perioadei de reglementare este:

OPEX(i) = OPEXP(i) + OPEXL(i) + CT(i) + CPERS(i)

unde:

OPEXP(i) – costurile operaţionale controlabile, cu caracter permanent, permise în anul (i);

OPEXL(i) – costurile operaţionale controlabile, care nu se realizează anual, dar sunt prognozate a se realiza în cadrul unei perioade de reglementare, liniarizate, permise în anul (i);

CT(i) – costurile aferente consumului tehnologic permise în anul (i);

CPERS(i) – costurile cu personalul, estimate în termeni reali ai anului (i);

*Costurile operaţionale controlabile cu caracter permanent – OPEXP*

Pentru primul an al perioadei de reglementare valoarea OPEXP(i), fundamentată în termeni reali ai acestui an, nu poate depăși media cheltuielilor anuale realizate în perioada anterioară de reglementare, actualizate în termeni reali ai acestui an.

Începând cu al doilea an al perioadei de reglementare, ajustarea OPEXP permise în anul (i) se determină după formula:

OPEXP(i) = [OPEXP(i-1) /(1+RIe(i-1)) x (1+ RIr(i-1)) + CNPOPEXP(i)] x (1+RIe(i)-X)

unde:

OPEXP(i-1) – costurile operaţionale controlabile, cu caracter permanent, permise în anul (i-1);

RIe(i-1) – rata inflației estimate pentru anul (i-1);

RIr(i-1) – rata inflației realizate în anul (i-1);

RIe(i) – rata inflației estimate pentru anul (i);

X – rata anuală de creștere a eficienței economice aferentă OPEX, stabilită pentru OTS pentru desfășurarea activității de transport al gazelor naturale;

CNPOPEXP(i) – OPEXP neprevăzute cu caracter permanent recunoscute de ANRE și incluse în OPEXP începând cu anul (i).

*Costurile operaţionale controlabile liniarizate - OPEXL*

Pentru primul an al perioadei de reglementare, determinarea valorii OPEXL se realizează prin însumarea valorilor fundamentate pentru fiecare an al perioadei de reglementare, în termenii reali ai primului an al perioadei de reglementare, și împărțirea valorii totale la durata perioadei de reglementare.

Ajustarea OPEXL permise în anul (i) se determină după formula:

OPEXL(i) = OPEXL(i-1) /(1+RIe(i-1)) x (1+RIr(i-1)) x (1+RIe(i)–X)

unde:

OPEXL(i) – costurile operaţionale controlabile liniarizate permise în anul (i) al perioadei de reglementare;

OPEXL(i-1) – costurile operaţionale controlabile liniarizate permise în anul (i-1) al perioadei de reglementare;

RIe(i-1) – rata inflației estimate pentru anul (i-1);

RIr(i-1) – rata inflației realizate în anul (i-1);

RIe(i) – rata inflației estimate pentru anul (i);

X – rata anuală de creștere a eficienței economice aferentă OPEX, stabilită pentru OTS pentru desfășurarea activității de transport a gazelor naturale;

*Costurile cu consumul tehnologic – CT*

Pentru fiecare an al perioadei de reglementare, cheltuiala estimată aferentă CT se determină ca produs între o cantitate de CT și un cost aferent acestei cantități.

Cantitatea de gaze naturale, reprezentând CT prognozat și luat în calculul venitului reglementat, reprezintă cantitatea anuală de gaze naturale a anului i din planul de reducere a CT aferent perioadei a cincea de reglementare, propus de operator și acceptat de ANRE.

Cantitatea de gaze naturale, reprezentând CT prognozat pentru primul an al perioadei de reglementare, nu va depăși cantitatea anuală a CT realizat în ultimul an calendaristic, anterior perioadei de reglementare.

Pentru fiecare an al perioadei de reglementare, pentru determinarea cheltuielii aferente CT prognozat, OTS propune un cost estimat și justificat.

*Costurile cu personalul – CPERS*

Pentru primul an al perioadei de reglementare, valoarea costurilor cu personalul fundamentată de OTS, în termeni reali ai acestui an, nu poate depăși valoarea realizată, raportată în cadrul ECR și acceptată de ANRE din ultimul an raportat al perioadei anterioare de reglementare, actualizată în termeni reali ai primului an al perioadei de reglementare și indexată cu indicele de creștere a câștigului salarial real publicat de Comisia Națională de Strategie și Prognoză pentru respectivul an.

Începând cu al doilea an al perioadei de reglementare, ajustarea costurilor cu personalul, permise în anul (i), se determină după formula:

CPERS(i) = [CPERS (i-1) + CNPCPERS(i)] x (1+RIe(i)) x RCS(i)

unde;

CPERS(i-1) – costurile cu personalul la nivelul recunoscut pentru anul (i-1);

RIe(i) – rata inflației estimate pentru anul (i);

RCS(i) – rata de creștere în termeni reali a câștigului salarial;

CNPCPERS(i) – CPERS neprevăzute cu caracter permanent recunoscute de ANRE și incluse în OPEX începând cu anul (i);

OTS poate solicita recunoașterea CPERS neprevăzute cu caracter permanent în anul următor depunerii la ANRE a ECR aferente anului de reglementare în care aceste costuri s-au realizat, doar în situația în care aceste costuri nu fost acoperite de nivelul permis.

**Costurile de capital (CAPEX)**

Costurile de capital (CAPEX) reprezintă costurile recunoscute de către ANRE, cu amortizarea reglementată și rentabilitatea capitalului investit în imobilizările corporale și necorporale incluse în BAR, aferente activității de transport al gazelor naturale și se determină după formula generală următoare:

    CAPEX = RRR x BAR+ SI x VRINV + ARBAR

unde:  
RRR - rata reglementată a rentabilității costurilor de capital, stabilită de ANRE pentru activitatea de transport al gazelor naturale;

BAR - baza de active reglementate, reprezentând valoarea reglementată a imobilizărilor corporale și necorporale, recunoscută de ANRE pentru activitatea de transport al gazelor naturale;

SI – stimulent peste rata reglementată a rentabilității capitalului investit;

VRINV – valoarea reglementată rămasă neamortizată a imobilizărilor corporale și necorporale puse în funcțiune sau recepționate/date în folosință, recunoscută de ANRE, pentru care se acordă un stimulent peste rata reglementată a capitalului investit;

ARBAR - amortizarea reglementată aferentă imobilizărilor corporale și necorporale recunoscute de ANRE în baza de active reglementate pentru activitatea de transport al gazelor naturale;

Valoarea BAR, începând cu primul an al perioadei a cincea de reglementare se determină astfel:

1. la începutul fiecărui an de reglementare, se calculează valoarea estimată a BAR cu formula:

BAR1oct(i) = BAR30sept(i-1) x (1+RIRRR(i))

unde:

BAR1oct(i) – valoarea BAR la începutul anului (i) al perioadei de reglementare, inclusiv valoarea imobilizărilor corporale și necorporale estimate a fi puse în funcțiune sau recepționate/date în folosință, precum și valoarea estimată privind ieșirile de imobilizări, până la sfârșitul anului (i-1), recunoscută de ANRE pentru activitatea de transport al gazelor naturale;

BAR30sept(i-1) – valoarea imobilizărilor corporale și necorporale existente în BAR la sfârșitul anului (i-1) al perioadei de reglementare, inclusiv a celor estimate a fi puse în funcțiune sau recepționate/date în folosință până la sfârșitul anului (i-1), permisă de ANRE pentru activitatea de transport al gazelor naturale;

RIRRR(i) – rata inflației pentru anul de reglementare (i), luată în calcul la determinarea valorii RRR aprobate pentru perioada a cincea de reglementare;

1. pentru sfârșitul fiecărui anului de reglementare, valoarea realizată a BAR se calculează cu formula:

BAR30sept(i) = BAR30sept(i-1) x (1+RIRRR(i)) – AR(i) + INVIr(i) – INVEr(i)

unde:

BAR30sept(i) – valoarea imobilizărilor corporale și necorporale existente în BAR la sfârșitul anului de reglementare (i) al perioadei de reglementare, inclusiv a celor estimate a fi puse în funcțiune sau recepționate/date în folosință până la sfârșitul anului (i-1), recunoscută de ANRE pentru activitatea de transport al gazelor naturale;

BAR30sept(i-1) – valoarea imobilizărilor corporale și necorporale existente în BAR la sfârșitul anului (i-1) al perioadei de reglementare, recunoscută de ANRE pentru activitatea de transport al gazelor naturale;

RIRRR(i) – rata inflației pentru anul de reglementare (i), luată în calcul la determinarea valorii RRR aprobate pentru perioada a cincea de reglementare;

AR(i) – AR aferentă imobilizărilor corporale și necorporale existente în BAR30sept(i-1) și recunoscută de ANRE în anul (i) al perioadei de reglementare;

INVIr(i) – valoarea reglementată recunoscută de ANRE pentru anul (i) a imobilizărilor corporale și necorporale puse în funcțiune sau recepționate/date în folosință, după caz, inclusiv a celor estimate a fi puse în funcțiune sau recepționate/date în folosință până la sfârșitul anului (i);

INVEr(i) – valoarea reglementată rămasă neamortizată a imobilizărilor corporale și necorporale ieșite din BAR în cursul anului inclusiv a celor

**Costurile preluate direct (CPD)**

Costurile preluate direct reprezintă cheltuieli de exploatare deductibile fiscal în limita prevederilor legale în vigoare, ce nu pot fi controlate de conducerea titularului de licență și asupra cărora aceasta nu poate acționa direct pentru creșterea eficienței activității de transport al gazelor naturale, recunoscute de ANRE într-un an al perioadei de reglementare după cum urmează:

1. redevenţe pentru concesionarea bunurilor aflate în proprietatea publică a statului, redevenţe prevăzute în contractele de concesionare a serviciului de transport al gazelor naturale şi/sau a bunurilor aferente aflate în proprietatea publică a statului sau a unei unităţi administrativ-teritoriale, chirii prevăzute în contractele de închiriere a bunurilor ce alcătuiesc ST, aflate în proprietatea publică a statului sau a unei unităţi administrativ-teritoriale, precum şi taxe locale stabilite de autorităţi pentru realizarea serviciului de transport;
2. taxe, impozite, altele asemenea, stabilite conform reglementărilor legale în vigoare;
3. taxe și impozite stabilite conform prevederilor legale în vigoare, prevăzute în contractele de închiriere a obiectivelor ST, generate de dreptul de folosință asupra imobilizărilor corporale și necorporale închiriate;
4. contribuții aferente fondului de salarii recunoscut de ANRE, precum și contribuțiile la fonduri speciale, datorate de OTS, conform prevederilor legale în vigoare;
5. contribuții aferente valorii recunoscute de ANRE a contractului de mandat al persoanelor cu funcții de conducere și celor care au calitate de membru în consiliile de administrație/supraveghere/directorate și alte consilii de conducere;
6. alte costuri aflate în afara controlului OTS, recunoscute de ANRE;
7. chiria aferentă contractului de închiriere a obiectivelor OTS; acesta va fi recunoscută, cel mult, la nivelul amortizării contabile;
8. sumele neîncasate de OTS, aferente activității de transport al gazelor naturale, reprezentând creanțe comerciale care nu au putut fi recuperate din cauza falimentului clientului, în baza unei decizii judecătorești rămase definitivă, creanțe care provin din obligația OTS de a nu întrerupe prestarea serviciului către un client aflat în procedură de insolvență, respectiv aflat în perioada de observație și în perioada de reorganizare, conform prevederilor legale în vigoare.

**Determinarea venitului reglementat corectat**

Pentru fiecare an al perioadei de reglementare, venitul reglementat corectat se determină cu următoarea formulă

**VRC(i)** = VR(i) + (Delta)VRC(i-1) x (1+RIe(i)) + (Delta)CPD(i-1) x (1+ RIe(i)) + (Delta)CT(i-1) x (1+RIe(i)) + (Delta)CAPEX(i-2) x (1+RIRRR(i)) + (Delta)RIVRC(i-1) x (1+RIe(i)) + CN(i-1) x (1+RIe(i)) + RSE(i) + SR(i) +

(Delta)CPERS(i-1) x (1+RIe(i)) - AVT(i-1) x (1+RIe(i))

unde:

VRC(i) – venitul reglementat corectat, permis de ANRE în anul (i);

VR(i) – venitul reglementat permis de ANRE în anul (i);

(Delta)VRC(i-1) – componenta de corecție a venitului reglementat corectat, aferent anului (i-1); în primul an al perioadei a cincea de reglementare, valoarea acestei componente de corecție este egală cu zero;

RIe(i) – rata inflației estimate pentru anul (i),

(Delta)CPD(i-1) – componenta de corecție a costurilor preluate direct aferente anului (i-1);

(Delta)CT(i-1) – componenta de corecție a valorii aferente consumului tehnologic din anul (i-1);

(Delta)CAPEX(i-2) - componenta de corecție pentru costurile de capital investit aferente anului (i-2);

RIRRR(i) – rata inflației pentru anul de reglementare (i), luată în calcul la determinarea valorii RRR aprobate pentru perioada a cincea de reglementare.

(Delta)RIVRC(i-1) – componenta de corecție a valorii venitului reglementat corectat, datorată diferenței dintre rata inflației estimate pentru anul (i-1) și rata inflației realizate în anul (i-1);

CN(i-1) – componenta de corecție reprezentând costurile operaționale neprevăzute cu caracter nepermanent din anul (i-1);

RSE(i) – componenta de redistribuire a sporului de eficiență economică realizat în perioada anterioară de reglementare și inclusă în venitul reglementat corectat al anului (i);

SR(i) – componentă de corecție a altor sume rămase de regularizat din perioadele anterioare de reglementare, inclusă în venitul reglementat corectat al anului (i);

(Delta)CPERS(i-1) – componenta de corecție a costurilor cu personalul din anul (i-1);

AVT(i-1) – componenta de corecție aferentă altor venituri asimilate activităţii de transport realizate în anul (i-1).

**Elementele de ajustare ale venitului reglementat şi venitului total**

**Rata inflației (RI)**

Rata inflației pentru un an al perioadei de reglementare se determină pe baza indicilor prețurilor de consum.

Rata inflației estimate pentru un an al perioadei de reglementare se determină pe baza indicilor prețurilor de consum, estimați de Comisia Națională de Prognoză, proporțional cu numărul de luni ai anilor calendaristici care compun anul de reglementare pentru care se stabilesc veniturile reglementate.

Rata inflației realizate pentru un an al perioadei de reglementare se determină pe baza indicilor prețurilor de consum, publicați pe pagina de internet a Institutului Național de Statistică și ai celor estimați de Comisia Națională de Prognoză, aferenți anului de reglementare pentru care se stabilesc veniturile reglementate. Utilizarea celor două categorii de indici la detereminarea ratei inflației se realizează în funcție de disponibilitatea datelor la momentul stabilirii veniturilor reglementate.

Prin excepție de la cele menționate mai sus, rata estimată și rata realizată a inflației pentru costurile CAPEX se consideră a fi rata inflației utilizată de ANRE în calculul RRR aprobată pentru cea de-a cincea perioadă de reglementare.

**Rata anuală de creștere a eficienței activității de transport al gazelor naturale (X)**

Rata anuală de creștere a eficienței activității de transport al gazelor naturale reflectă potențialele economii de OPEX, exclusiv costurile aferente consumului tehnologic și costurile cu personalul, ce pot fi realizate într-un an al perioadei de reglementare de către operator, pentru îmbunătățirea performanțelor economice.

Rata anuală a creșterii eficienței activității de transport al gazelor naturale asigură o cedare de eficientă economică în favoarea clienților.

**Costuri neprevăzute (CN)**

Costurile neprevăzute sunt costurile operaționale care nu au fost estimate la fundamentarea veniturilor reglementate aferente primului an al perioadei de reglementare și sunt determinate de factori imprevizibili, precum forța majoră, caz fortuit, emiterea de acte normative sau de dezvoltarea OTS.

**Rata reglementată a rentabilității capitalului (RRR)**

Rata reglementată a rentabilității capitalului (RRR) se determină pentru o perioadă de reglementare și reflectă estimarea ANRE privind profitul ce urmează a fi generat de costurile de capital realizate de titularul de licență pentru desfășurarea activități de transport al gazelor naturale, având în vedere condițiile curente ale pieței de capital.

**Componenta de corecția de venit reglementat corectat - (Delta)VRC**

(Delta)VRC reprezintă diferența dintre venitul reglementat corectat realizat în anii precedenți și venitul reglementat corectat anual permis în aceiași ani precedenți.

**Componenta de redistribuire a sporului de eficiență – RSE**

RSE reprezintă suma repartizată anual în venitul reglementat corectat în vederea cedării către clienți a sporului de eficiență economică al activității de transport al gazelor naturale calculat pentru perioada de reglementare anterioară.

Sporul de eficiență economică al activității de transport al gazelor naturale reflectă creșterea de eficiență economică realizată peste rata anuală de creștere a eficienței economice stabilită de ANRE

Sporul de eficiență economică este calculat ca diferență pozitivă între nivelul OPEX permis de ANRE într-un an al perioadei de reglementare și nivelul OPEX realizat de către OTS în același an.

Sporurile anuale de eficiență economică, aferente unei perioade de reglementare, se cumulează la sfârșitul respectivei perioade și se cedează clienților, prin eșalonare, pe parcursul perioadei de reglementare următoare.

Sporul anual de eficiență economică se cedează în valoare actualizată cu rata inflației realizate.

Sporul de eficiență realizat în perioada a patra de reglementare se cedează, prin eșalonare, pe întreaga durată a perioadei a cincea de reglementare, în procent de 60% consumatorilor de gaze naturale, iar 40% va fi păstrat de OTS.

Începând cu perioada a cincea de reglementare, 5% din valoarea sporului de eficiență realizat de OTS va fi cedat în procent de 60% consumatorilor de gaze naturale, iar 40% va fi păstrat de OTS. Diferența de 95% din sporul de eficiență realizat de OTS se alocă integral consumatorilor de gaze.

**Componenta de corecție a costurilor cu personalul - (Delta)C\_PERS(i-1)**

(Delta)C\_PERS(i-1) se calculează ca diferență între valoarea realizată și valoarea prognozată a cheltuielilor de personal, în termenii nominali ai anului pentru care se calculează corecția.

În cazul în care valoarea realizată și acceptată de ANRE este mai mare decât valoarea permisă, valoarea (Delta)CPERS este egală cu zero.

**Componenta de corecție aferentă sumelor rămase de regularizat din perioadele anterioare de reglementare - SR**

SR include toate sumele rămase de regularizat din perioadele anterioare de reglementare, de natura costurilor/veniturilor realizate și recunoscute ca fiind de recuperat/cedat, în valori actualizate până în anul în care urmează a fi incluse în VRC.

**Componenta de corecție pentru CPD ((Delta)CPD)**

(Delta) CPD reprezintă diferența dintre costurile preluate direct considerate realizate în anul precedent și cele incluse în venitul reglementat în același an.

**Componente de corecție pentru CAPEX ((Delta)CAPEX**

Componenta de corecție pentru costurile de capital se determină astfel:

(Delta)CAPEX(i-2) = CAPEXrealizat(i-2) – CAPEXprognozat(i-2)

unde:

(Delta)CAPEX(i-2) – componenta de corecție pentru costurile de capital aferentă anului (i-2) al perioadei de reglementare;

CAPEXrealizat(i-2) – costurile de capital realizate în anul (i-2) al perioadei de reglementare;

CAPEXprognozat(i-2) – costurile de capital prognozate, care au fost incluse în calculul venitului reglementat în anul (i-2) al perioadei de reglementare;

RRR – rata reglementată a rentabilității capitalului investit.

Componenta de corecție pentru costurile de capital se aplică începând cu cel de-al treilea an al perioadei de reglementare.

**Componenta de corecție aferentă altor venituri asimilate activităţii de transport – AVT**

Componenta de corecție aferentă altor venituri asimilate activităţii de transport reflectă veniturile realizate de OTS în anul precedent din alte activități care sunt considerate ca făcând parte din activitatea de transport, respectiv, venituri realizate în anul (i–1), din:

a) închirierea imobilizărilor corporale de natura clădirilor, utilizate ca sedii și puncte de lucru pentru activitatea de transport a gazelor naturale care fac parte din BAR, care trebuie să fie cel puţin egale cu suma costurilor cu amortizarea, rentabilitatea și cheltuielile operaționale controlabile și necontrolabile aferente respectivelor imobilizări;

b) profitului realizat din activitatea de racordare a terţilor la sistemul de transport, din activităţile conexe celor de operare a sistemelor de transport, precum și din alte activități de exploatare, care depăşeşte 5%;

c) venituri din valorificarea activelor scoase din funcțiune care au făcut parte din BAR, a materialelor rezultate în urma dezmembrării, mai puțin valoarea reglementată rămasă și costurile aferente scoaterii din funcțiune, dezmembrării și valorificării acestora.

**Componenta de corecţie a ratei inflației – (Delta)RI\_VRC**

(Delta)RI\_VRC reflectă diferența de VRC datorată diferenţei dintre rata inflaţiei estimate utilizate la calculul veniturilor reglementate și rata inflaţiei realizate sau acceptate în anul respectiv.

(Delta)RI\_VRC se determină prin recalcularea elementelor de venit care intră în componența VRC prin înlocuirea în formulele de calcul a ratei inflației estimate cu rata inflației realizate, cu considerarea limitelor de recunoaștere corespunzătoare fiecărui element de venit și însumarea diferențelor astfel obținute.

*Metodologia de stabilire a tarifelor reglementate pentru serviciile de transport al gazelor naturale aprobată prin Ordinul ANRE nr.7/2025 se regăsește la adresa:* [*https://www.transgaz.ro/ro/clienti/servicii-de-transport/tarife-de-transport*](https://www.transgaz.ro/ro/clienti/servicii-de-transport/tarife-de-transport)